2009 Rhif 589 (Cy.56)
Y GWASANAETH IECHYD GWLADOL, CYMRU
Rheoliadau'r Gwasanaeth Iechyd Gwladol (Diwygiadau sy'n ymwneud â Ffioedd a Thaliadau Optegol) (Cymru) 2009
Gwnaed 10 Mawrth 2009
Gosodwyd gerbron Cynulliad Cenedlaethol Cymru 11 Mawrth 2009
Yn dod i rym 1 Ebrill 2009

Mae Gweinidogion Cymru yn gwneud y Rheoliadau a ganlyn drwy arfer y pwerau a roddwyd gan adrannau 71, 128, 129, 130 a 203(9) a (10) o Ddeddf y Gwasanaeth Iechyd Gwladol (Cymru) 2006.
2006 p.42.

1 Enwi, cychwyn, dehongli a chymhwyso
1 Enw'r Rheoliadau hyn yw Rheoliadau'r Gwasanaeth Iechyd Gwladol (Diwygiadau sy'n ymwneud â Ffioedd a Thaliadau Optegol) (Cymru) 2009 a deuant i rym ar 1 Ebrill 2009.
2 Mae'r Rheoliadau hyn yn gymwys o ran Cymru.
3 Yn y Rheoliadau hyn—
ystyr “y Rheoliadau Optegol” (“the Optical Regulations”) yw Rheoliadau'r Gwasanaeth Iechyd Gwladol (Ffioedd a Thaliadau Optegol) 1997;
ystyr “y Rheoliadau 1986” (“the 1986 Regulations”) yw Rheoliadau'r Gwasanaeth Iechyd Gwladol (Gwasanaethau Offthalmig Cyffredinol) 1986.
O.S. 1997/818 fel y'i diwygiwyd.
O.S. 1986/975 fel y'i diwygiwyd.

2 Diwygio rheoliad 1 yn y Rheoliadau Optegol
Yn rheoliad 1(2) o'r Rheoliadau Optegol (enwi, cychwyn a dehongli), yn y diffiniad o “NHS sight test fee” —
(a) yn lle “£54.67” rhodder “£55.93”; a
(b) yn lle “£19.80” rhodder “£20.26”.

3 Diwygio rheoliad 8 yn y Rheoliadau Optegol
Yn Rheoliad 8(3)(1)(ii) (cymhwystra — cyflenwi teclynnau optegol) yn lle “£15,050” rhodder “£15,276”.

4 Diwygio rheoliad 19 yn y Rheoliadau Optegol
Diwygir Rheoliad 19 o'r Rheoliadau Optegol (gwerth adbrynu taleb ar gyfer ailosod neu drwsio) fel a ganlyn —
(a) ym mharagraff (1)(b), yn lle “£51.90” rhodder “£52.90”; a
(b) ym mharagraff (3), yn lle “£13.40” rhodder “£13.70”.

5 Diwygio'r Atodlenni i'r Rheoliadau Optegol
1 Diwygir Atodlenni 1 i 3 i'r Rheoliadau Optegol yn unol â darpariaethau canlynol y rheoliad hwn.
2 Yn Atodlen 1 (codau llythrennau talebau a gwerth taleb ar yr wyneb — i gyflenwi ac ailosod) yng ngholofn (3) o'r tabl (gwerth taleb ar yr wyneb), am bob swm a bennir yng ngholofn (1) o'r tabl isod rhodder y swm a bennir mewn perthynas ag ef yng ngholofn (2) o'r tabl isod yn ei le:
(1)	(2)
Swm blaenorol	Swm newydd
£35.50	£36.20
£54.00	£55.10
£79.00	£80.60
£178.40	£182.00
£61.40	£62.70
£78.10	£79.70
£101.20	£103.30
£196.10	£200.10
£182.70	£186.40
£51.90	£52.90
3 Yn Atodlen 2 (prismau, arlliwiau, lensys ffotocromaidd, sbectol fach a sbectol arbennig a theclynnau cymhleth)—
(a) ym mharagraff 1(1)(a), yn lle “£11.60” rhodder “£11.80”;
(b) ym mharagraff (1)(1)(b), yn lle “£13.90” rhodder “£ 14.20”;
(c) ym mharagraff 1(1)(c), yn lle “£3.90” rhodder “£4.00”;
(ch) ym mharagraff 1(1)(d), yn lle “£4.40” rhodder “£4.50”;
(d) ym mharagraff 1(1)(e), yn lle “£58.50”, “£51.90” a “£28.00” rhodder “£59.70”, “£52.90” a “£28.60” yn eu trefn;
(dd) ym mharagraff 1(1)(g), yn lle “£58.50” rhodder “£59.70”;
(e) ym mharagraff 2(a), yn lle “£13.40” rhodder “£13.70”; ac
(f) ym mharagraff 2(b), yn lle “£33.90” rhodder “£34.60”.
4 Yn lle Atodlen 3 (gwerthoedd talebau — trwsio), rhodder yr Atodlen 3 a nodir yn yr Atodlen i'r Rheoliadau hyn.

6 Darpariaeth Drosiannol
Dim ond o ran taleb a gafodd ei derbyn neu ei defnyddio yn unol â rheoliad 12 neu reoliad 17 o'r Rheoliadau Optegol ar 1 Ebrill 2009 neu ar ôl hynny y bydd y symiau a roddir yn eu lle gan reoliadau 4 a 5 yn gymwys.

7 Diwygio Rheoliadau'r Gwasanaeth Iechyd Gwladol (Gwasanaethau Optegol Cyffredinol) 1986
Yn rheoliad 13(2)(l)(ii) (cymhwystra ar gyfer profion golwg) yn lle “£15,050” rhodder “£15,276”.
Edwina Hart Y Gweinidog dros Iechyd a Gwasanaethau Cymdeithasol, un o Weinidogion Cymru 10 Mawrth 2009

YR ATODLEN ATODLEN 3 I REOLIADAU OPTEGOL FEL Y'I HAMNEWIDIR GAN Y RHEOLIADAU HYN
Rheoliad 5(4)

“SCHEDULE 3 VOUCHER VALUES — REPAIR
Regulation 19(2) a (3)
(1)	(2)								
Nature of Repair	Letter of Codes—Values								
	A	B	C	D	E	F	G	H	I
	£	£	£	£	£	£	£	£	£
Repair or replacement of one lens	11.25	20.70	33.45	84.15	24.50	33.00	44.80	93.20	86.35
Repair or replacement of two lenses	22.50	41.40	66.90	168.30	49.00	66.00	89.60	186.40	172.70
Repair or replacement of:									
The front of a frame	11.60	11.60	11.60	11.60	11.60	11.60	11.60	11.60	11.60
A side of a frame	6.90	6.90	6.90	6.90	6.90	6.90	6.90	6.90	6.90
The whole frame	13.70	13.70	13.70	13.70	13.70	13.70	13.70	13.70	13.70”

(Nid yw'r nodyn hwn yn rhan o'r Rheoliadau.)
Mae'r Rheoliadau hyn yn diwygio Rheoliadau'r Gwasanaeth Iechyd Gwladol (Ffioedd a Thaliadau Optegol) 1997 (“y Rheoliadau Optegol”), sy'n darparu ar gyfer taliadau i'w gwneud drwy system dalebau o ran y costau a dynnwyd gan gategorïau penodol o bobl mewn cysylltiad â chyflenwi, amnewid a thrwsio teclynnau optegol. Mae'r Rheoliadau hyn hefyd yn diwygio Rheoliadau'r Gwasanaeth Iechyd Gwladol (Gwasanaethau Opthalmig Cyffredinol) 1986 (“Rheoliadau 1986”) sy'n cynnwys darpariaeth ar gyfer trefniadau am wasanaethau opthalmig cyffredinol o dan y Gwasanaeth Iechyd Gwladol.
Mae Rheoliad 2 yn diwygio rheoliad 1 o'r Rheoliadau Optegol er mwyn cyfeirio at gynnydd o 2.3% yn y ffioedd ar gyfer profion golwg GIG.
Mae Rheoliad 3 yn diwygio rheoliad 8 o'r Rheoliadau Optegol i gynyddu'r swm a ddefnyddir yn sail i gyfrifyddu cymhwystra ar gyfer cyfraniad tuag at gost teclyn optegol o dan y Rheoliadau hynny.
Mae Rheoliad 4 yn diwygio rheoliad 19 o'r Rheoliadau Optegol i gynyddu gwerth adbrynu taleb a ddyroddir tuag at gost ailosod un lens gyffwrdd ac i gynyddu uchafswm y cyfraniad drwy daleb tuag at gost trwsio ffrâm.
Mae rheoliad 5 a'r Atodlen yn diwygio'r Atodlenni i'r Rheoliadau Optegol i gynyddu gwerth talebau a ddyroddir tuag at gostau cyflenwi ac ailosod sbectolau a lensys cyffwrdd, i gynyddu gwerthoedd ychwanegol y talebau ar gyfer prismau, arlliwiau, lensys ffotocromaidd a chategorïau arbennig o declynnau ac i gynyddu gwerth y talebau a ddyroddir tuag at y gost o drwsio ac ailosod teclynnau optegol. Tua 2% yw graddfa'r cynnydd yng ngwerth y talebau yn y Rheoliadau hyn.
Mae Rheoliad 6 yn gwneud darpariaeth drosiannol mewn perthynas â thalebau a gafodd eu derbyn neu eu defnyddio ar 31 Mawrth 2009 neu cyn hynny.
Mae Rheoliad 7 o'r Rheoliadau hyn yn diwygio rheoliad 13 o Reoliadau 1986 i gynyddu'r swm a ddefnyddir yn sail i gyfrifyddu cymhwystra ar gyfer prawf golwg am ddim o dan y Rheoliadau hyn.